钦定古今图书集成/历象汇编/岁功典/第020卷 > 春盘赋 欧阳詹
## 钦定古今图书集成/历象汇编/岁功典/第020卷 > 春盘赋 欧阳詹

多事佳人。假盘盂而作地，疏绮绣以为珍。丛林具秀，
百卉争新。一本一枝，叶陶甄之妙致；片花片蕊，得造
化之穷神。日惟上春，时物将革，柳依门以半绿，草连
河而欲碧。室有慈孝，堂居斑白。命闻可续，年知暗惜。
研秘思于金闺，同献寿乎瑶席。昭焉《新义》，哿矣而明。
春是敷荣之节，盘当馈荐之名。始曰春兮，受春有未
衰之意；终为盘也，进盘有奉养之诚。倘观表以视中，
庶无言而见情。懿夫縏而不挠，类天地之无巧；杂且
莫同，何才智之多工？庭前梅白，溪畔桃红，指掌而幽
深几处，分寸则芳菲几丛。呼噏旁临，作一园之朝露；
依稀拂拭，成万树之春风。原其心匠始窥，神谋创运。
从众象以遐览，㹅群形而内蕴。彼有材实，我则以短
长小大而模；彼有文华，我则以元黄赤白而晕。故得
事随意制，物逐情裁。当筵而珍奇竞集，下手乃芬馨
乱开。不然者，欲翫扶疏，期买青山以树；要窥菡萏，待

而有助者也。